paragraph_text: HGI je stekla povjerenje i drugih naroda, pa je na izborima zabilježila znakovit porast broja glasača u krajevima Crne Gore s vrlo malo Hrvata. 2016. dobila je potporu 1663 birača, 193 više nego na prethodnim parlamentarnim izborima. Osobit porast zabilježila je u Podgorici i na sjeveru Crne Gore, gdje je broj Hrvata zanemariv. Na Žabljaku, gdje popis nije zabilježio Hrvate, HGI je dobila 7 glasova, Pljevlja su od jednog glasa iz 2012. došli do 25 glasova. Primorske općine gdje je više Hrvata dale su manje glasova. U Kotoru gdje je 1553 Hrvata, HGI je dobio 307 glasova, 85 glasova manje nego 2012., a u Tivtu je dobila 519 glasova, daleko od 661 glasa 2016. godine. U Herceg Novom je HGI dobila dvostruko više 2016. nego 2012., 130 na prema 73 glasa. Interesantni su rezultati glasovanja u izbornoj jedinici Podi 1 u zaleđu Herceg Novog, živi 99,9 posto pravoslavnog stanovništva koje se u najvećoj mjeri se deklarira kao Srbi. HGI je tu dobio 21 glas, što nije uspio ni u Tivtu. Na biralištu u Lepetanama gdje je većina katoličke tj. hrvatske populacije, HGI je dobio samo 5 glasova, glas manje nego na lokalnim izborima travnja 2016. Lepetane su matično biralište predsjednice HGI Marije Vučinović.<ref>(cg.) Vijesti Sjever Crne Gore 'Za hrvatsko srce' , 20. listopada 2016. (pristupljeno 14. siječnja 2017.) Veljače 2019. godine Vučinović je smijenjena i na na mjesto v.d. čelnika izabran je Josip Gržetić.<ref>HINA/ig: Crna Gora: Smijenjena predsjednica HGI-a Vučinović podnijela tužbu Upravnom sudu  Narod.hr. 11. lipnja 2019.. Pristupljeno 6. listopada 2020.